open-index/open-wikipedia-markdown huggingface dataset:
Բայլետոն

«**Բայլետոն**», քիմիական պատրաստուկ, սնկասպան։

## Նկարագրություն
Ազդող նյութը տրիադիմեֆոնն է։ Թողարկվում է 250գ/կգ թրջելի փոշու ձևով։ Կիրառվում է ալրացողի, ժանգի, արմատային փտման և այլնի դեմ՝ սրսկումների ձևով։ Պատրաստուկի ծախսի չափաքանակը (կգ/հա)՝ ցորենի հիվանդությունների (ալրացող, գորշ ժանգ) համար՝ 0,5, (դեղին, ցողունային ժանգեր, սեպտորիոզ)՝ 1, վարսակի (թագանման ժանգ)՝ 0,7, վարունգի ալրացողի (բաց գրունտ)՝ 0,8, (ծածկած գրունտ)՝ 0,6, լոլիկի ալրացողի (բաց գրունտ)՝ 1, (ծածկած գրունտ)` 3, խաղողի վազի (օիդիում)՝ 0,3, խնձորենու ալրացողի` 0,4, սեխի, ձմերուկի ալրացողի՝ 0,3–0,4։

Մշակումներն իրականացվում են վեգետացիայի ընթացքում, վերջինը՝ բերքահավաքից՝ ցորենի համար՝ 20, վարսակի՝ 30, վարունգի (բաց գրունտ)՝ 20,(ծածկած գրունտ)՝ 5, լոլիկի (բաց գրունտ)՝ 20, (ծածկած գրունտ)՝ 10, խաղողի վազի՝ 30, խնձորենու՝ 30, սեխի, ձմերուկի՝ 20 օր առաջ։

Մշակումների առավելագույն քանակը ցորենի համար՝ 2 անգամ, վարսակի՝ 1 համար, վարունգի (բաց գրունտ)՝ 4, (ծածկած գրունտ)՝ 2, լոլիկի (բաց գրունտ)՝ 1, (ծածկած գրունտ)՝ 2, խաղողի վազի՝ 6, խնձորենու՝ 3, իսկ սեխի, ձմերուկի՝ 3։

Կատեգորիա:Քիմիական միացություններ
Ժողովրդավարական ուղի կուսակցություն

**Ժողովրդավարական ուղի կուսակցություն**, քաղաքական կուսակցություն Հայաստանում։ Այն գլխավորում է Մանուել Գասպարյանը։

## Պատմություն
Ժողովրդավարական ուղի կուսակցությունը հիմնադրվել է 2006 թվականին և ղեկավարում է խորհրդարանի նախկին անդամ և կուսակցության հիմնադիր Մանուկ Գասպարյանի որդին՝ Մանուել Գասպարյանը։ Կուսակցությունը եղել է Հայ ազգային կոնգրեսի անդամ։ Ներկայումս կուսակցությունն Ազգային ժողովում ներկայացուցչություն չունի և գործում է որպես արտախորհրդարանական ուժ։

2018 թվականի Հայաստանի խորհրդարանական ընտրություններից առաջ կուսակցությունը հայտարարել է իր աջակցությունը «Սասնա Ծռեր» համահայկական կուսակցությանը։

Կուսակցությունը բոյկոտել է 2021 թվականի Հայաստանի խորհրդարանական ընտրությունները՝ հայտարարելով, որ ընտրությունները կեղծվելու են։ 2021 թվականի դեկտեմբերին կուսակցությունը հռչակագիր է ստորագրել ավելի քան մեկ տասնյակ այլ քաղաքական կուսակցությունների հետ, որոնք կոչ են անում կառավարությանը հարգել երկրում ժողովրդավարությունն ու մարդու իրավունքները։

## Ընտրություններ
### Ազգային ընտրություններ
Կուսակցությունը մասնակցել է 2007 թվականի Հայաստանի խորհրդարանական ընտրություններին՝ հավաքելով ձայների 1,05%-ը։

Կուսակցությունը մասնակցել է 2012 թվականի Հայաստանի խորհրդարանական ընտրություններին՝ հավաքելով ձայների 0,36%-ը։

### Տեղական ընտրություններ
Կուսակցության մի քանի անդամներ 2013 թվականի Երևանի ավագանու ընտրություններին մասնակցել են «Ժառանգություն» կուսակցության Բարև Երևան դաշինքի կազմում։ Դաշինքը զբաղեցրել է երրորդ տեղը՝ հավաքելով ձայների 8,48%-ը։

Կուսակցությունը մասնակցել է Երևանի ավագանու 2018 թվականի ընտրություններին և Երևանի քաղաքապետի պաշտոնում առաջադրել Մանուել Գասպարյանի թեկնածությունը։ Ընտրությունների արդյունքում կուսակցությունը հավաքել է ընտրողների ձայների ընդամենը 0,22 տոկոսը՝ չկարողանալով ոչ մի մանդատ ստանալ Երևանի քաղաքային խորհրդում։ Ընտրություններից հետո կուսակցությունը հայտարարություն է տարածել, որով շնորհավորել է վարչապետ Նիկոլ Փաշինյանի «Իմ քայլը» դաշինքին։

## Ծանոթագրություններ

Կատեգորիա:2006 հիմնադրումներ Հայաստանում
Կատեգորիա:Հայաստանի կուսակցություններ
Հաննովեր-Լանգենհագեն (համակենտրոնացման ճամբար)

**Հաննովեր-Լանգենհագեն** (), համակենտրոնացման ճամբար կանանց համար, որը գոյություն է ունեցել 1944 թվականի հոկտեմբերի 2-ից 1945 թվականի հունվարի 6-ը Հաննովերի Լանգենհագեն () շրջանում (այսօր Հաննովերի շրջան, Ստորին Սաքսոնիա, Գերմանիա)։

Ճամբարը կառուցվել է որպես Նոյենգամմե ճամբարի մասնաճյուղ ()։ Այս ճամբարը Հաննովերի 7 համակենտրոնացման ճամբարներից է, որոնք ստեղծվել են Երրորդ ռայխի ժամանակ։

## Պատմություն
Հաննովեր-Լանգենհագեն համակենտրոնացման ճամբարում պահվել են ռուսական և լեհական ծագման անձինք, որոնք այստեղ են բերվել 1944 թվականի Վարշավայի ապստամբությունից հետո Շտուտտհոֆ (Լեհաստան) ճամբարից։ Այստեղ պահվել են լատվիական և լիտվական ծագման կալանավորներ։

1944 թվականի հոկտեմբերի 2-ին Հաննովեր-Լանգենհագեն համակենտրոնացման ճամբար բերված կանանց բաժանել են երկու խմբի։ Առաջին խումբը աշխատել է ռազմամթերքի արտադրությունում, իսկ երկրորդը՝ ինքնաթիռների սարքավորումների վերանորոգմամբ։

1945 թվականի հունվարի 6-ին ճամբարը ռմբակոծվում է, որից լիովին կործանվում է։ Ողջ մնացած կալանավորներին տեղափոխել են Հաննովեր-Լիմմեր ()։

1945 թվականի ապրիլի 6-ին կալանավորներին մահվան երթով տեղափոխում են Բերգեն-Բելզեն ()։ Ապրիլի 15-ին Բերգեն-Բելզենն ազատագրվեց բրիտանական զորքի կողմից։

## Պայմաններ
Հաննովեր-Լանգենհագեն համակենտրոնացման ճամբարում կար յոթ բարաք, որոնցից չորսը նախատեսված էին կին կալանավորների համար։ Մնացած բարաքներում գտնվում էին լվացքատունը, սանիտարական մասը, խոհանոցն ու զուգարանները։

Ճամբարում աշխատելեն են 20 վերակացու (ՍՍ շքախումբ)։

## Հիշատակ
2003 թվականի մայիսի 8-ին ճամբարի նախկին մուտքի մոտ տեղադրվել է հուշարձան և հուշատախտակ։
Պատկեր:Gedenkplatte_des_Mahnmals_zum_Arbeitslager_der_Brinker_Eisenwerke_(Oberteil).JPG|հուշատախտակ (վերևի հատված)
Պատկեր:Mahnmal_KZ_-_Außenlager_Langenhagen,_Platte_oben.JPG|հուշատախտակ (ներքևի հատված, կալանավորների մայրենի լեզվով)
Պատկեր:Mahnmal_Hackethalstraße_Hannover_Brink_Hafen_Gesamtansicht_frontal_mit_Blumen_und_Laternen_vor_Mauer_mit_Baum.jpg|հուշարձան


## Ծանոթագրություններ

## Գրականություն
* Hans Ellger: *Hannover-Langenhagen.* In: Wolfgang Benz, Barbara Distel (Hrsg.): *Der Ort des Terrors. Geschichte der nationalsozialistischen Konzentrationslager.* Band 5: *Hinzert, Auschwitz, Neuengamme.* C.H. Beck, München 2007, ISBN 978-3-406-52965-8, S. 431 ff.
* Janet Anschütz, Irmtraud Heike: *"Man hörte auf, ein Mensch zu sein…" Überlebende aus den Frauen-Konzentrationslagern in Langenhagen und Limmer berichten*. VSA-Verlag, Hamburg 2003, ISBN 3-89965-009-3

## Արտաքին հղումներ
* Beschreibung des KZ-Außenlager Hannover-Langenhagen
* Aufstellung der Läger im Hafengebiet Langenhagen Brink und anderer Läger 

Կատեգորիա:Գերմանիայի պատմություն
Կատեգորիա:Նացիստական Գերմանիա
Կատեգորիա:Նացիստական Գերմանիայի համակենտրոնացման ճամբարներ
Վլաստիմիլ Հորտ

**Վլաստիմիլ Հորտ** ( . ), գերմանացի, նախկինում չեխոսլովակցի շախմատիստ, գրոսմայստեր (1965), մոտ 20 տարի (1967-1985) մասնակցել է աշխարհի առաջնության մրցումներին։ 1985 թվականից բնակվում է Գերմանիայում։ Ինժեներ-տնտեսագետ է, մարզիչ, շախմատային թեմաներով  գրող. հեղինակել է «Սև և սպիտակ հեքիաթներ» («Schwarzweiße Erzählungen» ) շախմատային դետեկտիվ պատմվածքների ժողովածուն։

## Շախմատային կարիերա
Շախմատով զբաղվել է 7 տարեկանից։ Չեխոսլովակիայի պատանիների (1960-1962) և տղամարդկանց չեմպիոն է (1972, 1975, 1984), համաշխարհային բազմաթիվ օլիմպիադաների մասնակից (1960-1984 թթ.): Գերմանիա տեղափոխվելուց հետո դարձել է Գերմանիայի բազմակի չեմպիոն։

Հորտը հաղթանակներ է տարել բազմաթիվ միջազգային մրցաշարերում։ Նրա նվաճումներից են առաջին մրցանակները Հավանայում (1971), Հասթինգսում (1967/68,1974/75,1975/76), Սկոպիեում (1969), Բանյա Լուկայում (1976), Սարաևոյում (1980), Դորտմունդում (1982 և 1985), Ամստերդամում (1987) անցկացված մրցաշարերում։ Հաջողությամբ հանդես գալով Մանիլայում անցկացված միջզոնալ մրցաշարում (1976թ., 2-3-րդ տեղեր) դարձել է հավակնորդների մրցության մասնակից։ 1/4 եզրափակիչ խաղում (6,5:7,5) պարտվել է Բ.Սպասսկուն՝ «հիմնական ժամանակում» ոչ-ոքի խաղալով 5:5 հաշվով և պարտություն կրելով ավելացված, լրացուցիչ պատիայում։

Աշխարհի հավաքականի կազմում Հորտը դարձել է ԽՍՀՄ-ի և աշխարհի հավաքականների միջև 1970 թվականին անցկացված «դարի հանդիպման» ամենաերիտասարդ մասնակիցը. 4-րդ խաղատախտակի վրա նա 2,5:1,5 հաշվով հաղթել է խորհրդային գրոսմայստեր Լև Պոլուգաևսկուն։

Աշխարհի չեմպիոններին հաղթողների Միխայիլ Չիգորինի անվան խորհրդանշական ակումբի անդամ է 1981 թվականի մայիսի 16-ից։

Վ. Յանսայի հեղինակակցությամբ Վլաստիմիլ Հորտը հրատարակել է «Գրոսմայստերների հետ» գիրքը, որն առաջարկում է հեղինակների մրցաշարային պրակտիկայից մի շարք շախմատային դիրքերի լուծումներ։

## Ծանոթագրություններ

## Գրականություն
* Vlastimil Hort: *Begegnungen am Schachbrett: So spielen Profis*. Rau-Verlag, Düsseldorf 1984. 
* Vlastimil Hort: *Schwarzweise Erzählungen*. Köln: Bärenhort, ©1989. 235 s.
* Vlastimil Hort, Vlastimil Jansa: Zahrajte si šachy s velmistry
* Vlastimil Hort, Josef Přibyl:	Pirc-Ufimcevova obrana: 1. e2-e4 d7-d6, 2. d2-d4 Jg8-f6
* Vlastimil Hort: Budu-li mít kliku
* Vlastimil Hort: O šachový trůn (Spasskij–Fischer)
* Vlastimil Hort: Utkání století SSSR-svět (Bělehrad 29.3. – 6.4.1970)
* 

## Արտաքին հղումներ
* 
* Vlastimil Hort - I'm a chess entertainer (Chess24) 10 June 2014
*  Osobní karta na stránkách FIDE

Կատեգորիա:1944 ծնունդներ
Կատեգորիա:Անձինք այբբենական կարգով
Կատեգորիա:Գերմանացի շախմատիստներ
Կատեգորիա:Շախմատային օլիմպիադաների մասնակիցներ
Կատեգորիա:Շախմատի գրոսմայստերներ
Կատեգորիա:Շախմատիստներ այբբենական կարգով
Կատեգորիա:Չեխ շախմատիստներ
Կատեգորիա:Փետրվարի 12 ծնունդներ
Chuck Taylor All-Stars

250px|մինի|աջից|''Converse All-Star'' կլասիկ կեդերը
**Chuck Taylor All-Star** (նաև «կոնվերսներ», *Converse All-Star*), «Converse» ապրանքանիշի հայտնի սպորտային կոշիկներ, որը հիմնադրել է Մարկուս Միլլս Կոնվերսը () 1908 թվականին։ Այս սպորտային կոշիկներն առաջին անգամ հայտնվեցին բասկետբոլի խանութներում 1917 թվականին, այդ ժամանակ նրանք պարզապես կոչվում էին All-Star: Սկզբում սպորտային կոշիկներն առանձնապես հայտնի չէին, քանի դեռ բասկետբոլիստ Չակ Թեյլորը չնկատեց դրանք։ Նա բառացիորեն հիացավ Converse-ի դիզայնով և շուտով ակտիվ մասնակցություն ունեցավ նրանց գովազդային արշավին։ Մարզակոշիկները վերամշակվեցին, անունը փոխեցին՝ դարձնելով Chuck Taylor All-Star, իսկ բասկետբոլիստի ստորագրությունն ավելացվեց կոշիկի կողային մասում։

Սպորտային կոշիկները թողարկվում են տարբեր գույներով ու ձևով (ցածր, միջին, բարձր) և տարբեր նյութերից՝ բացի սովորական գործվածքից, կան կաշվե, զամշի, վինիլ, ջինսե և նույնիսկ կանեփից «կոնվերսներ»։ Կան նաև սպորտային կոշիկների մոդելներ՝ առանց կոշկաքուղերի, որոնց դիզայնը մշակել է Չակ Թեյլորը մահից կարճ ժամանակ առաջ՝ 1969 թվականին։ Ի տարբերություն այլ սպորտային կոշիկների՝ ներբանը պատրաստված է վուլկանացված ռետինից, իսկ վերին մասը՝ գործվածքից, երբեմն՝ կաշվից։

*Converse* կեդերը համարվում են փանկ մշակույթի հատկանիշ։ 1970-ական թվականներին կրում են բազմաթիվ փանկ խմբերի անդամներ, օրինակ՝ Ramones և Blondie խմբերի անդամները։ Նրանք կրկին հայտնի դարձան 1990-ական թվականներին, այս անգամ գրանժի երկրպագուների շրջանում։ Ներկայումս հայտնի է տարբեր ենթամշակույթների շրջանում։

Ներբանի վրա երկու անցք ծառայում են լրացուցիչ կապանքների համար, որն ապահովում է ոտքի ավելի ամուր տեղավորում, ինչը նվազեցնում է մարզիկի վնասվածքի հավանականությունը։

## Ծանոթագրություններ

## Արտաքին հղումներ
* Պաշտոնական կյանք 
* Հարցազրույց Converse-ի կրեատիվ տնօրեն Սքոթ Փեթի հետ

Կատեգորիա:1960-ականների նորաձևություն
Կատեգորիա:Բասկետբոլ
Կատեգորիա:Կոշիկ
Կատեգորիա:Մարզական իրեր
Կատեգորիա:Մարզական կոշիկներ
Կատեգորիա:Նորաձևության պատմություն
Կատեգորիա:Նորաձևություն
Կատեգորիա:Սպորտ
Կատեգորիա:1917 հայտնված արտադրանքներ
Անոթաբանություն

**Անոթաբանություն** (հունարենից ἀγγεῖον, angeīon, «անոթ» և -λογία, -logia), բժշկական գիտության ճյուղ, որն ուսումնասիրում է արյան շրջանառության և ավշային համակարգի անոթները, այսինքն՝ խոշոր, միջին և մանր զարկերակները, երակները և ավշային անոթները։

Մեծ Բրիտանիայում բժշկության այս ոլորտն ավելի հաճախ անվանում են անգիոլոգիա, իսկ ԱՄՆ-ում՝ անոթային բժշկություն։ Անոթային բժշկությունը  (անգիոլոգիան) զբաղվում է ավշային և արյունատար անոթների հիվանդությունների կանխարգելմամբ, ախտորոշմամբ և բուժմամբ։

## Տեսություն
Զարկերակային հիվանդությունները ներառում են աորտայի (անևրիզմա/դիսեկցիա) և այլ զարկերակների, օրինակ՝ ոտքերը, ձեռքերը, երիկամները, ուղեղը, աղիքները մատակարարող զարկերակների պաթոլոգիաները։ Այն ընդգրկում է նաև զարկերակային թրոմբոզը և էմբոլիան, վասկուլիտները և վազոսպաստիկ խանգարումները։ Անոթաբանությունը զբաղվում է սիրտանոթային հիվանդությունների կանխարգելմամբ, ինչպիսիք են սրտի ինֆարկտը և ինսուլտը։ Երակային հիվանդությունները ներառում են երակային թրոմբոզը, քրոնիկ երակային անբավարարությունը և երակների վարիկոզ լայնացումը։

Լիմֆատիկ հիվանդությունները ներառում են լիմֆեդեմայի առաջնային և երկրորդային ձևերը։ Գոյություն ունեն անոթային հիվանդությունների տարբեր ռիսկի գործոններ՝ ինչպիսիք են խոլեսթերինի բարձր քանակությունը, արյան բարձր ճնշումը և այլն։

## Անոթային բժշկության ուսուցում
Անոթային բժշկության (անգիոլոգիայի) ուսուցումը լավ է զարգացած հատկապես եվրոպական երկրներում։ Եվրոպական առաջին կրթական աշխատանքային խումբը ձևավորվել է 1991 թվականին Միլանում (EWMA)՝ դառնալով 1998 թվականին Եվրոպական գիտական ասոցիացիայի VAS Անոթային հետազոտությունների և կրթության կազմակերպություն, որը ներառում է մի քանի եվրոպական կրթական ծրագրեր՝ կրթաթոշակ, մագիստրոսի աստիճան, CESMA-UEMS եվրոպական դիպլոմ և հետբուհական կրթության ծրագիր։ Միացյալ Նահանգներում կան անոթային բժշկության մի քանի անկախ վերապատրաստման և տասներկու NIH ֆինանսավորվող եռամյա ծրագրեր։ 2005 թվականին Անոթային բժշկության առաջին խորհուրդը գլխավորվել է Անոթային բժշկության ամերիկյան միության կողմից։

## Ծանոթագրություններ

## Արտաքին հղումներ
* Society for Vascular Medicine
* VAS - Vascular Independent Research and Education - European Organisation

Կատեգորիա:Անատոմիա
Կատեգորիա:Անոթաբանություն
Կատեգորիա:Բժշկական մասնագիտություններ
Կատեգորիա:Բժշկություն
Կատեգորիա:Մարդու անատոմիա
Կատեգորիա:Սիրտ-անոթային համակարգ
Կատեգորիա:Սրտաբանություն
Բանզայ 4

**«Բանզայ 4»**, քիմիական պատրաստուկ, միջատասպան-տզասպան։ Ազդող նյութը՝ քլորպիրիֆոս։

## Թողարկում
Թողարկվում է 480 գ/լ խտացված էմուլսիայի ձևով։

## Կիրառություն
Կիրառվում է երկարակնճիթների, բվիկների, լվիճների, տզերի, վահանակիրների և այլնի դեմ` սրսկումների ձևով։ Պատրաստուկի ծախսի չափաքանակը (լ/հա)՝ շաքարի ճակնդեղի վնասատուների (ճակնդեղի սովորական երկարակնճիթ, բվիկներ) համար` 2,0, (լվիկներ)` 1,5, (լվիճներ)` 0,8, խնձորենու (պտղակեր, տզեր, վահանակիրներ)` 2,0, դեղձենու (կեղծ վահանակիրներ)`2,0, կարտոֆիլի (կոլորադյան բզեզ)` 1,5 առվույտի (տերևային երկարակնճիթ)` 1,5, խաղողի (ողկուզակեր)` 1,2–1,8։

Մշակումները՝ վեգետացիայի ընթացքում, վերջինը՝ բերքահավաքից՝ շաքարի ճակնդեղի համար՝ 30, խնձորենու՝ 40, կարտոֆիլի՝ 30, խաղողի վազի՝ 60, դեղձենու՝ 60 օր առաջ։ Մշակումների առավելագույն քանակը շաքարի ճակնդեղի համար՝ 2 անգամ, խնձորենու համար՝ 2 անգամ, կարտոֆիլի համար՝ 2 անգամ, խաղողի վազի համար՝ 1 անգամ, դեղձենու՝ համար 2 անգամ, իսկ առվույտիհամար՝ 1 անգամ։

Կատեգորիա:Գյուղատնտեսություն
Արթրոպաթիա

**Արթրոպաթիա**, հոդերի հիվանդություն։

## Տեսակներ
Արթրիտը՝ հոդաբորբ, արթրոպաթիայի ձև է, որը ներառում է մեկ կամ մի քանի հոդերի բորբոքում, մինչդեռ արթրոպաթիա տերմինը կարող է օգտագործվել անկախ նրանից՝ կա բորբոքում, թե ոչ։

Հոդերի հիվանդությունները կարելի է դասակարգել հետևյալ կերպ՝
* Արթրիտ
** Ինֆեկցիոն արթրիտ
*** Սեպտիկ արթրիտ
*** Տուբերկուլոզային արթրիտ
*** Ռեակտիվ արթրիտ (Ռեյտերի համախտանիշ)
** Ոչ ինֆեկցիոն արթիրտ
*** Սեռոնեգատիվ սպոնդիլոարթրոպաթիա
**** Փսորիատիկ արթրիտ
**** Անկիլոզացնող սպոնդիլոարթրիտ
*** Ռևմատոիդ արթրիտ
**** Ֆելտիի համախտանիշ
*** Յուվենիլ իդիոպաթիկ արթրիտ
*** Մեծահասակների մոտ Ստիլի հիվանդություն
*** Բյուրեղային արթրոպաթիա
**** Հոդատապ
**** Խոնդրոկալցինոզ
*** Օստեոարթրոզ
* Հեմարթրոզ
* Սինովիտ՝ սինովիալ թաղանթի բորբոքում
* Հոդերի տեղաշարժ
### Արթրոպաթիայի այլ տեսակներ
* Ռեակտիվ արթրոպաթիա (M02-M03), առաջանում է վարակի, բայց ոչ սինովիալ տարածության ուղղակի վարակի հետևանքով։
* Էնտերոպաթիկ արթրոպաթիա (M07), առաջանում է հիմնականում կոլիտի պատճառով։
* Բյուրեղային արթրոպաթիա (նաև հայտնի է որպես բյուրեղային արթրիտ), (M10-M11), որի ժամանակ տեղի է ունենում բյուրեղների նստեցում հոդի մեջ։
** Պոդագրայի դեպքում բյուրեղը միզաթթու է։
** Պսևդեպոդագրայի, խոնդրոկալցինոզի, կալցիումի պիրոֆոսֆատի նստվածքային հիվանդության դեպքում բյուրեղը կալցիումի պիրոֆոսֆատն է։
* Դիաբետիկ արթրոպաթիա (M14.2, E10-E14), պայմանավորված է շաքարային դիաբետով։
* Նեյրոպաթիկ արթրոպաթիա (M14.6), կապված է զգայության կորստի հետ։

Սպոնդիլոարթրոպաթիան ողնաշարի արթրոպաթիայի ցանկացած ձև է։

## Նշաններ և ախտանիշներ
Հոդերի ցավը հիվանդության ընդհանուր, բայց ոչ սպեցիֆիկ նշան է։ Նշանները կախված են կոնկրետ հիվանդության տեսակից և կարող են նույնիսկ տարբեր լինել։ Ընդհանուր նշանները կարող են ներառել՝
* Շարժման տիրույթի նվազում
* Հոդերի կարծրացում, կոշտացում
* Հոդերի տեղաշարժ
* Պնևմարթրոզ, օդի առկայություն հոդում (նորմայում որոշակի քանակությամբ օդ հայտնաբերվում է հոդում)
* Ոսկրային էրոզիա
* Արթրիտի համակարգային նշաններ, ինչպիսին է հոգնածությունը

## Ախտորոշում
Ախտորոշումը ընդգրկում է բժշկական պատմությունը, ֆիզիկական հետազոտությունը, արյան ընդհանուր և բիոքիմիական քննությունը, ինչպես նաև ռենտգեն հետազոտությունը։

## Ծանոթագրություններ

Կատեգորիա:Ռևմատոլոգիա
Կատեգորիա:Հոդեր
Կատեգորիա:Ախտանիշներ
Ջիմ Ֆիքս

**Ջեյմս Ֆուլեր Ֆիքս** (, ), հայտնի է նաև որպես **Ջեյմս Ֆիքս**, ամերիկացի վազքի մասսայականացնող և «ամբողջական վազքի գիրք» բեսթսելլերի հեղինակ։ Մահացել է 52 տարեկանում սրտի կաթվածի պատճառով։

## Կենսագրություն
Ծնվել է Time ամսագրի խմբագիր Քելվին Ֆիքսի ընտանիքում։ Ավարտել է Օհայոյի Օբերլին քոլեջը։

Նա սկսեց վազել 1967-ին 35 տարեկան հասակում, այն ժամանակ կշռում էր 97 կգ, օրական ծխում էր 2 տուփ ծխախոտ։

1977 թվականին, երբ լույս տեսավ նրա վազքի մասին Գիրքը, նա կշռում էր 70 կգ և չէր ծխում։

Նրա և նրա ասկետիզմի շնորհիվ 70-ականների Ամերիկան սկսեց վազել։

Իր գրքերում և բազմաթիվ հարցազրույցներում նա խոսեց կյանքի տևողության բարձրացման վրա վազքի ենթադրյալ ազդեցության մասին։

### Մահ
Ֆիքսը մահացավ 1984 թվականի հուլիսի 20-ին, հանկարծակի սրտի կաթվածից, ամենօրյա վազքի ժամանակ, 52 տարեկան հասակում (մոտ 25 տարի շուտ, քան միջին մարդը)։ Դիահերձումը ցույց է տվել, որ աթերոսկլերոզը գրավել է մի զարկերակի 95% - ը, մյուսի 85% - ը և երրորդի 70% - ը։

1986 թվականին ֆիզիոլոգ Քենեթ Կուպերը հետազոտություն է անցկացրել, որում պարզել է, որ Ֆիքսի մոտ գենետիկ նախատրամադրվածություն է եղել։ Նրա հայրը մահացավ 43 տարեկան հասակում երկրորդ ինֆարկտից, ինքը՝ ֆիքսը, ուներ մեծ չափի սիրտ։ Ավելի վաղ ֆիքսը անառողջ ապրելակերպ էր վարում. ծխում էր, ավելորդ քաշ ուներ, աշխատավայրում սթրեսի էր ենթարկվում, 2 ամուսնալուծության միջով էր անցնում։

## Ծանոթագրություններ
## 

Կատեգորիա:Ամերիկացի մարզական լրագրողներ
Կատեգորիա:Ամերիկացի գրողներ
Կատեգորիա:Սրտի կաթվածից մահացածներ
Անազոտ լուծամզուքային նյութեր

**Անազոտ լուծամզուքային նյութեր**, ազոտ չպարունակող օրգանական նյութերի (բացառությամբ ճարպերի և թաղանթանյութի) մեծ խմբի անվանումը, որոնք բուսական և կենդանական օրգանիզմներում ընթացող ածխաջրային փոխանակման արգասիքներ են։

## Անազոտ լուծամզուքային նյութեր
Անազոտ լուծամզուքային նյութերն են՝ շաքարները (խաղողաշաքար, պտղաշաքար, եղեգնաշաքար, ածիկաշաքար, կաթնաշաքար), օսլան, ինուլինը, կիսաթաղանթանյութերը (պենտոզներ՝ պենտոզի ածանցյալներ, և հեքսոզներ՝ հեքսոզի ածանցյալներ), պեկտինային նյութերը և դրանց համա պատասխան լորձ նուբուսախեժը, ինչպես նաև լիգնինը, գլիկոզիդները, աղաղանյութերը, բույսերի որոշ գունանյութեր։ Անազոտ լուծամզուքային նյութերի պարունակությունը կերերում սովորոբար որոշում են սննդանյութերի ընդհանուր զանգվածից (100%) հանելով մարսելի պրոտեինի, ճարպի, թաղանթանյութի, մոխրի և ջրի պարունակությունը։ Անազոտ լուծամզուքային նյութերի քանակությունը կերում հաստատվում է վերլուծություններով (տես Կերերի վերլուծություն)։

Կատեգորիա:Գյուղատնտեսություն
Շոտլանդիայի թագուհի Մարի (ֆիլմ, 2013)

**«Շոտլանդիայի թագուհի Մարի»** (), 2013 թվականի պատմական կենսագրական ֆիլմ Շոտլանդիայի թագուհի Մարի Ստյուարտի կյանքի մասին։ Ֆիլմը ներկայացվել է Տորոնտոյի միջազգային կինոփառատոնի հատուկ ցուցադրության ժամանակ։

## Սյուժե
Ֆիլմն սկսվում է Մարիի մանկության ժամանակաշրջանից, նրա և ֆրանսիացի դոֆինի նշանադրությունից և Մարիի ու իր 4 հասակակից ընկերուհիների հետ Ֆրանսիա ուղարկելուց։ Տասը տարի անց մեծացած թագուհին ամուսնանում է Ֆրանսիայի ապագա թագավոր Ֆրանցիսկի հետ։ Հենց այդ գիշերը Ֆրանսիայում տարածվում է Մարի Թյուդոր թագուհու մահվան լուրը, վերջինիս հաջորդում է Եղիսաբեթ թագուհին, չնայած նրան, որ նա հոր կողմից ապօրինի էր ճանաչված։ Ֆրանսիայի և Շոտլանդիայի թագուհի Մարի Ստյուարտը դիտարկվում է Անգլիայի գահի ավելի օրինական հավակնորդ։

## Դերերում

## Ծանոթագրություններ

Կատեգորիա:2010-ականների անգլերեն ֆիլմեր
Կատեգորիա:2013 դրամա ֆիլմեր
Կատեգորիա:2013 ֆիլմեր
Կատեգորիա:Ֆրանսերեն ֆիլմեր
Կատեգորիա:Ֆրանսիական դրամա ֆիլմեր
Կատեգորիա:Ֆրանսիական կենսագրական ֆիլմեր
Կատեգորիա:Ֆրանսիական պատմական ֆիլմեր
Կատեգորիա:Ֆրանսիայում նկարահանված ֆիլմեր
Կատեգորիա:2010-ականների ֆրանսերեն ֆիլմեր
Կատեգորիա:Ֆիլմեր, որոնց գործողությունները տեղի են ունենում 16-րդ դարում
Ոտքի կանգնեք մեզ համար

**Ոտքի կանգնեք մեզ համար,** Միացյալ Թագավորության կրտսեր և միջնակարգ դպրոցներում հոմոֆոբիայի դեմ պայքարի քաղաքականությունն է, որը համատեղ հրապարակվել է երեխաների, դպրոցների և ընտանիքների վարչության և առողջապահության նախարարության կողմից։ Այս քաղաքականությունն իրականացնող դպրոցներն օգնում են բավարարել երեխաների մասին 2004 թվականի օրենքի պահանջները, որը նպատակ ունի բարելավել յուրաքանչյուր երեխայի կյանքի որակը։

# ֆիզիկական և մտավոր առողջություն և հուզական բարեկեցություն,
# վնաս պատճառելուց և անտեսելուց պաշտպանություն,
# կրթություն, մասնագիտական ուսուցում և հանգիստ,
# հասարակության մեջ ներդրված ներդրումը,
# սոցիալական և տնտեսական բարեկեցություն։

Սրանք հինգ արդյունքներ են երեխաների համար, որոնք սահմանված են «կանաչ գրքում», որի վրա հիմնված է օրենքը։

«Ոտքի կանգնեք մեզ համար» ակցիան առաջին անգամ հայտարարվել է 2004 թվականի նոյեմբերին՝ հակաբուլինգային պայքարի դեմ շրջանակներում։

## Ծանոթագրություններ

## Արտաքին հղումներ
* Stand up for us  SUFU pdf file
* Anti-Bullying Alliance (ABA)
* Educational Action Challenging Homophobia (EACH)

Կատեգորիա:ԱԽՎ նախագծի հոդվածներ
Կատեգորիա:ԼԳԲՏ իրավունքը Մեծ Բրիտանիայում
Կատեգորիա:Կրթությունը Մեծ Բրիտանիայում
Կատեգորիա:Հակահոմոֆոբիա
Քելլի Եմանսի ինքնասպանություն

Անգլիայի Դերբի քաղաքի 13-ամյա աղջկա` **Քելլի Եմանսի ինքնասպանությունը** լայնորեն տարածվեց մամուլում և հուզումներ առաջացրեց ընթերցողների շրջանում՝ կապված հոգեբանական բռնության բացահայտ փաստերի հետ, որոնց երեխաները երբեմն ենթարկվում էին անգլիական դպրոցներում։

## Քելլի Եմանս
Մարդիկ խոսում էին Քելլի Եմանսի մասին որպես ընկերասեր և հանգիստ աղջկա, նա ոչ կոնֆլիկտային էր և միշտ փորձում էր օգնել, երբ նրանից օգնություն էին խնդրում։ Նա երգում էր «Փրկության բանակ» երգչախմբում և օգնում տարեցներին։ Նա նաև շատ սիրում էր իր ընտանիքին, մայրիկի խոսքերով, ինքնասպանության նախօրեին Քելլին ասել է. «Դա ոչ մի կապ չունի քեզ հետ, հայրի՛կ, դա ոչ մի կապ չունի քեզ հետ մայրի՛կ, և դա ոչ մի կապ չունի քեզ հետ, Սառա՛, (նրա քույրը), բայց արդեն բավական է, ես պատրաստվում եմ գերդոզավորում անել ինձ հետ». Բայց ինձ բավական է, ես ինքս ինձ չափից դուրս կգամ»։ Այդ օրերին կռվարարները շրջափակմել էին  Եմանսների ընտանիքը, ովքեր ամեն երեկո գալիս էին, որպեսզի կարագով և ձվերով հարվածեն նրանց տանը։

Քելլին մի քանի տարի շարունակ ենթարկվել էր համատարած ծաղրի ու նվաստացման։ Համադասարանցիները նրան համարում էին գեր, անհրապույր և ոչ ժամանակակից։ Քելլիի օրագրից պարզ է դառնում, որ նրա կյանքը վերածվել էր առօրյա տանջանքների. նա դասընկերների հետ չէր վերադառնում դպրոցից, փորձել էր շարջանցել ճանապարհը, բոլորից ուշ էր ավարտում ֆիզկուլտուրայի դասերից հետո հագնվելը, որպեսզի ոչ ոք չլիներ և չտեսներ իրեն։

## Բուլինգ
Նրա համազգեստը նետել էին աղբամանի մեջ, մեջքը քերծել էին մատիտներով։ Նա սարսափով էր սպասում յուրաքանչյուր նոր ուսումնական օրվա առավոտվան։ Քելլիի մայրը ավելի քան 30 անգամ բողոքել էր դպրոցի տնօրինությանը, սակայն ոչ մի քայլ չէին ձեռնարկվել։

## Ինքնասպանություն
Քելլին դեղորայքի մահացու չափաբաժին ընդունեց և մահացավ 1997 թվականի սեպտեմբերի 28-ին՝ լուսաբացից առաջ։ «Cream» խմբի նախկին բաս կիթառահար Ջեք Բրյուսը աղջկան է նվիրել «Kelly's Blues» երգը, որը թողարկվել էր 2003 թ.։

## Ծանոթագրություններ

Կատեգորիա:ԱԽՎ նախագծի հոդվածներ
Կատեգորիա:Ինքնասպանություն
Կատեգորիա:Հոգեբանական բռնություն
Բուլինգն իրավաբանի մասնագիտության մեջ

Ենթադրվում է, որ **իրավաբանի մասնագիտության մեջ [[Բուլինգ|բուլինգը]]** ավելի տարածված է, քան որոշ այլ մասնագիտություններում։ Համարվում է, որ դրան նպաստում է նրա հակառակորդական, հիերարխիկ ավանդույթը։ Կանայք, վերապատրաստվողները և փաստաբանները, որոնք որակավորում են ստացել հինգ տարի կամ ավելի քիչ, ավելի շատ են տուժում, ինչպես նաև էթնիկ փոքրամասնությունների իրավաբաններն ու լեսբուհիները, գեյերը և բիսեքսուալ փաստաբանները։ Կին իրավաբանների կեսը և յուրաքանչյուր երրորդ տղամարդը, ովքեր մասնակցել են Ավստրալիայի Իրավական խորհրդի (ԱԻԽ) ուսումնասիրությանը, զգալի մակարդակի,ուսումնասիրության առանցքային գործիչներից մեկը Իրավաբանների շաբաթաթերթին ասել է, որ մասնագիտությունը «տղամարդկանց միակ ակումբն է»։

Ըստ Գերագույն դատարանի նախկին դատավոր Մայքլ Քիրբիի, դատավորների կոպտությունը տարածվում է ավագ իրավաբանների վրա, որոնք այնուհետև իրենց վրդովմունքն են թափում ավելի կրտսեր անձնակազմի վրա՝ այդպիսով ստեղծելով ահաբեկման և սթրեսի ցիկլ, որը տարածված է իրավաբանի մասնագիտության մեջ։

## Ծանոթագրություններ

Կատեգորիա:ԱԽՎ նախագծի հոդվածներ
Կատեգորիա:Իրավաբանական մասնագիտություններ
Կատեգորիա:Իրավաբանական պրակտիկա
Կատեգորիա:Հետապնդումներ
Բուլինգը բանակում

մինի|«Գազել» ուղղաթիռի օդաչուի ապստամբությունը, Կոմպիեն, 1997 թվական։
**Բուլինգը բանակում**, ֆիզիկական կամ բանավոր ագրեսիայի դրսևորումները զինված ուժերում։ 2000 թվականին Միացյալ Թագավորության պաշտպանության նախարարությունը (ՊՆ) բուլինգը սահմանել է հետևյալ կերպ. *«...ֆիզիկական ուժի կիրառում կամ լիազորությունների չարաշահում՝ ուրիշներին վախեցնելու կամ զոհաբերելու կամ անօրինական պատիժներ տալու նպատակով»*։ Թագավորական «Princess» զորանոցում արձանագրված մահվան մի շարք դեպքերը, որոնք, ենթադրաբար, ինքնասպանությունների հետևանք էին,, QC-ի աշխատակից Նիկոլաս Բլեյքը վերաքննել է և հանգել այն եզրակացության, որ չնայած 1990-ականների կեսերից մինչև դարավերջ գոյություն ուներ բուլինգի մշակույթ, շատ դեպքեր ներկայացվել են որպես պաշտպանական վարժանքների ընթացքում տեղի ունեցած դժբախտ պատահարների հետևանք։

Ոմանք պնդում են, որ այսպիսի վարքագիծը պետք է թույլատրվի, քանի որ գոյություն ունի ընդհանուր ակադեմիական կոնսենսուս, որ «զինվորական գործը» տարբերվում է այլ մասնագիտություններից։ Ակնկալվում է, որ զինվորները պետք է իրենց մասնագիտության բերումով վտանգի ենթարկեն իրենց կյանքը, ուստիև, ըստ այդմ, պետք է զարգացնեն մարմնի և ոգու ուժը, ուրեմնև, այդ նկատառումներից ելնելով, նրանց շրջապատում բուլինգն ընդունելի է։

Որոշ երկրներում նորակոչիկների շրջանում վայրագության դրսևորումները հանդուրժվել և նույնիսկ քաջալերվել են որպես ծես, որը կերտում է բնավորություն ու կոպտություն. այլ երկրների բնակներում էլ ցածրաստիճան, կամ առավել ջահել և կամ  ֆիզիկապես թույլ նորակոչիկների նկատմամբ համակարգված կերպով կիրառվող բուլինգը փաստացի խրախուսվել և շարունակաբար խրախուսվում է ռազմական քաղաքականությամբ՝ լռելյայն կամ բացահայտ (տես «Դեդովշչինա »):

## Տես նաև
* Բանակ

## Ծանոթագրություններ

## Արտաքին հղումներ
* Ոլորտ T Բուլինգ, ոտնձգություն և ինքնասպանություն զինվորական զինված ծառայություններում
* Ֆիլմը տանում է դեպի բանակի ահաբեկչության հետաքննություն BBC News 2 օգոստոսի 2005 թ
* Ռուսական բանակի ահաբեկումը «սարսափելի» BBC News 20 հոկտեմբերի 2004 թ
* Բրազիլիայի բանակը հետաքննում է խոշտանգումների տեսանյութը BBC News 15 նոյեմբերի 2005թ

Կատեգորիա:Ռազմական կյանք
Կատեգորիա:Բուլինգ
Կատեգորիա:Հանցագործություններ
Կատեգորիա:ԱԽՎ նախագծի հոդվածներ
Հարված կատվին

**Հարված կատվին,** նաև երբեմն **հարված շանը,** փոխաբերություն է, որն օգտագործվում է նկարագրելու, թե ինչպես է կազմակերպության՝ համեմատաբար ավելի բարձրաստիճան անձը կամ ընտանիքի ավագը իր հիասթափությունը հանում ավելի ցածր աստիճանի անձի վրա, որն իր հերթին կարող է այն հանել իր ենթակաների վրա։

## Իդիոմայի ծագում
Տերմինը օգտագործվում է Ամերիկայի Միացյալ Նահանգներում առնվազն 19-րդ դարից։

Ժամանակակից օգտագործման մեջ անունը ենթադրում է սցենար, երբ զայրացած կամ հիասթափված աշխատողը աշխատանքից տուն է գալիս՝ փնտրելով իր զայրույթը թափելու ինչ-որ միջոց, բայց միակ բանը, որ առկա է, կատուն է։ Այս սցենարում կատուն կարող է հայտնվել, երբ ինչ-որ մեկը բարկացած է կամ հիասթափված։ Նա ֆիզիկապես չարաշահում է դա որպես իր հիասթափությունը վերացնելու միջոց, չնայած այն հանգամանքին, որ կատուն ոչ մի դեր չի խաղում դրա առաջացման գործում։

## Դինամիկան աշխատավայրում կամ ընտանիքում
«Հարված կատվին» տերմինը սովորաբար օգտագործվում է աշխատողների վարքագիծը նկարագրելու համար, ովքեր բռնություն են գործադրում գործընկերների կամ ենթակաների նկատմամբ՝ որպես սթրեսից ազատվելու մեխանիզմ։ Այս վարքագիծը կարող է հանգեցնել շղթայական ռեակցիայի, երբ ընկերության վերադաս աշխատակիցը վիրավորում է իր ենթականերին, ովքեր դա դուրս են հանում իրենց ենթակաների և այլն շղթայի վրա։ Այս դոմինոյի էֆեկտը կարող է դիտվել նաև ընտանեկան դինամիկայում, երբ հայրը բղավում է մոր վրա, ով բղավում է ավելի մեծ երեխայի վրա, վերջինս բղավում է ավելի փոքր երեխայի վրա, ի վերջո փոքր երեխան բղավում է ընտանի կենդանու վրա։

Ուրիշներին մեղադրելը կարող է հանգեցնել «հարված շանը», որտեղ հիերարխիայում գտնվող անհատները մեղադրում են իրենց անմիջական ենթականերին, և դա տարածվում է հիերարխիայի ներքևում մինչև ամենացածր աստիճանը («շուն»)։ 2009 թվականին կատարված փորձարարական ուսումնասիրությունը ցույց է տվել, որ մեղադրանքը կարող է վարակիչ լինել նույնիսկ անհաղորդ հեռուստադիտողների համար։

## Հոգեբանական տեսություններ
Հարված կատվին փոխաբերությունն անբարենպաստ է ընկալվում և դիտվում է որպես զայրույթի վատ կառավարման նշան։ Հեղինակ Սթիվ Սոնդերմանը պնդում էր, որ «մարդիկ իրենց հույզերի 90 տոկոսն ուղղում են զայրույթի միջոցով»՝ ասելով, որ նրանք կարող են «կատվին հարվածել»՝ որպես վշտի, անհանգստության կամ այլ հույզերի փոխարինող։ Հոգեբանության գրքի հեղինակ Ռաջ Պերսոն առաջ է քաշում մի վարկած, որում ասվում է, որ մարդիկ «ոտքով հարվածում են կատվին»՝ որպես կատարսիսի միջոց, քանի որ վախենում են իրենց հույզերն ամբողջությամբ արտահայտել հասակակիցներին և գործընկերներին։

## Ծանոթագրություններ

Կատեգորիա:ԱԽՎ նախագծի հոդվածներ
Կատեգորիա:Բռնություն
Կատեգորիա:Կառավարում
Կատեգորիա:Փոխաբերություններ
Ապորոֆոբիա

**Ապորոֆոբիա** (իսպաներեն *aporofobia*-ից, և սա Հին հունարեն ἄπορος-ից (*áporos*), «առանց ռեսուրսների, անապահով, աղքատ» և φόβος (*phobos*), «ատելություն»), բացասական վերաբերմունք և զգացմունքներ և թշնամանք աղքատության և աղքատ ու անօգնական մարդկանց նկատմամբ։

Բառն օգտագործվում է միջազգային իրավունքում՝ նշելու աղքատության մեջ ապրող մարդկանց նկատմամբ խտրականության այս ձևը։

Ապորոֆոբիայի հայեցակարգը ստեղծել է 1990-ականներին Վալենսիայի համալսարանի էթիկայի և քաղաքական փիլիսոփայության պրոֆեսոր՝ փիլիսոփա Ադելա Կորտինան, այս վերաբերմունքը այլատյացությունից տարբերելու համար, որը վերաբերում է միայն օտարերկրացիներըի մերժմանը և ռասիզմը, որը խտրականություն է էթնիկ խմբերի կողմից։ Ապորոֆոբիայի և այլատյացության կամ ռասիզմի միջև տարբերությունն այն է, որ սոցիալական առումով չկա խտրականություն կամ մարգինալացում ներգաղթյալների կամ այլ էթնիկ խմբերի անդամների նկատմամբ, երբ այդ մարդիկ ունեն ակտիվներ, տնտեսական ռեսուրսներ կամ դիրք սոցիալական մեդիայում։

## Ծանոթագրություններ

Կատեգորիա:ԱԽՎ նախագծի հոդվածներ
Կատեգորիա:Այլատյացություն
Կատեգորիա:Խտրականություն
Կատեգորիա:Նախապաշարմունքներ
Կատեգորիա:Նախապաշարմունքներ և խտրականություն
Կատեգորիա:Նորաբանություններ
Կատեգորիա:Ֆոբիաներ
Ապակայունացում

**Ապակայունացում** բառը կարող է կիրառվել տարբեր համատեքստերով, ինչպիսիք են քաղաքական, ռազմական կամ տնտեսական հզորությունը խարխլելու փորձերը։

## Հոգեբանություն
Հոգեբանական համատեքստում այն օգտագործվում է որպես ուղեղի լվացման և չարաշահման տեխնիկա՝ զոհին ապակողմնորոշելու և զինաթափելու համար։

Աշխատավայրում ահաբեկման համատեքստում զոհի նկատմամբ կիրառվող ապակայունացումը կարող է ներառել.

* լավ աշխատանքը չընդունելը և զոհի ջանքերը չգնահատելը
* անիմաստ առաջադրանքների բաշխումը
* առանց խորհրդակցության պատասխանատվության ոլորտներից հեռացնելն 
* կատարած կոպիտ սխալները շարունակ հիշեցնելը
* անհաջող ելքին տրամադելը - setup to fail
* *դարպասաձողերի տեղափոխում* - առանց նախազգուշացմա գործողության կամ խաղի ընթացքում խաղի կանոնների փոփոխությունը
* տուժողին բարոյալքելու համառ փորձերը։

Ապակայունացումը կարող է նաև նշանակել անարգելման համախտանիշ կամ վարքագծային խանգարման ծայրահեղ ավարտ և ենթադրել անհատի կողմից զգացմունքների, արգելակումների և արդյունավետ գործունեության վերահսկողության ամբողջական անջատում։ Վիճակը կարող է լինել էպիզոդիկ կամ կարող է տևել ամիսներ կամ տարիներ՝ պահանջելով մասնագետի միջամտություն, ով ծանոթ է անհատի առաջնային նյարդաբանական խանգարմանը։

Հոգեբանության մեջ կա նաև մի գործընթաց, որը կոչվում է կոգնիտիվ ապակայունացում, որը ներառում է բաց լինել տարբեր տեսակի փոխակերպումների և փոփոխությունների նկատմամբ։ Սա կարող է օգտագործվել քաղաքական ապակայունացմանը հակազդելու համար՝ խնդրի վերաբերյալ կոնսենսուսային տեսակետ ներկայացնելով։

## Այլ հավելվածներ
Ապակայունացումն օգտագործվում է նաև ֆեմինիստական համատեքստում, ինչպես, օրինակ, այն եղանակով, որն օգտագործվում է տղամարդկանց և կանանց միջև երկուական հակադրությունը (Binary opposition) փոխելու համար, մասնավորապես, թե ինչպես է այն վերաբերվում «կին» կատեգորիայի իմաստին։ Օրինակ, սա արտահայտվում է շատ ֆեմինիստների անհանգստությամբ՝ կապված պոստմոդեռն տեսությունների մարտահրավերի հետ ավանդական երկուական հակադրությունների հետ՝ դա ընկալելով որպես իրենց սեփական սուբյեկտությունը սահմանելու կանանց փորձի տապալում։ Ֆեմինիզմի մասին գրականության ամբողջությունը հաճախ վկայակոչում է ժամանակակից տեսության ապակայունացման անհրաժեշտությունը, մասնավորապես այն տեսական դիսկուրսները, որոնք պնդում են չեզոքություն, բայց հաստատված են տղամարդկային տեսանկյունից։ Ժամանակակից կանացի կառուցվածքները ապակայունացնելու այս փորձերը տեղեկացվել են Ժակ Դերիդայի ապակառուցման տեսությունից, մասնավորապես՝ դիրքերի և առարկաների ապակայունացման մասին, որոնք համարվում են ամբողջական կամ հեղինակավոր։

Գրականության մեջ կոնցեպտուալիզացիան *ապակայունացմանը* վերաբերում է որպես ագրեսիա կամ մի տեսակ գրոհ ընթերցողի վրա՝ անհարմարություն առաջացնելու համար։ Կապիտալի միջազգային գործարքներում այն օգտագործվում է որպես կապիտալի շարժ, որը պայմանավորված է սխալ կանխատեսմամբ, որը արտարժույթի փոխարժեքը հեռացնում է հավասարակշռությունից, որը կարող է ստանալ ռացիոնալ սպեկուլյանտների աջակցությունը, որոնք կանխատեսումը ճիշտ կհամարեն։

## Ծանոթագրություններ

## Գրականություն
* 
* 
* 
* 
* 
* 

Կատեգորիա:ԱԽՎ նախագծի հոդվածներ
Կատեգորիա:Բուլինգ
Կատեգորիա:Հոգեբանական բռնություն
Կատեգորիա:Սուտ
Սեռական ոտնձգություններ

**Սեռական ոտնձգություններ**, ոտնձգության տեսակ, որը ներառում է բացահայտ կամ անուղղակի սեռական ակնարկներ, ներառյալ սեռական բարեհաճությունների դիմաց պարգևատրման անցանկալի և անպատշաճ խոստումներ։ Սեռական ոտնձգությունը ներառում է մի շարք գործողություններ՝ սկսած բանավոր առաջարկություններից մինչև սեռական ոտնձգություններ։ Ոտնձգությունները կարող են առաջանալ տարբեր հասարակական միջավայրերում, ինչպիսիք են աշխատավայրը, տունը, դպրոցը և այլն։ Ոտնձգություն կատարող կամ ոտնձգությունների զոհ կարող են լինել ցանկացած սեռ կամ գենդեր։

Այսօրվա իրավական համատեքստում սեռական ոտնձգությունն անօրինական է։ Սեռական ոտնձգություններին վերաբերող օրենքները սովորաբար չեն արգելում զուտ ակնարկները, բանավոր մեկնաբանությունները կամ աննշան առանձին միջադեպերը, քանի որ չկա «վարքագծի ընդհանուր կանոններ»։ Աշխատավայրում ոտնձգությունը կարող է անօրինական լինել, եթե այն հաճախակի է կամ դաժան, ստեղծում է թշնամական կամ վիրավորական աշխատանքային միջավայր կամ հանգեցնում է աշխատանքային անբարենպաստ որոշման (օրինակ՝ պաշտոնի իջեցում, աշխատանքից ազատում կամ աշխատանքից հեռացում)։ Այնուամենայնիվ, սեռական ոտնձգության իրավական և սոցիալական ըմբռնումը տարբեր մշակույթներում տարբեր է։ Ռուսաստանի օրենսդրությունում «սեռական ոտնձգություն» հասկացություն չկա. այս հասկացությանը ամենամոտ է «սեքսուալ բնույթի գործողությունների հարկադրանքը», որը Ռուսաստանի քրեական օրենսդրությամբ նախատեսված է  Քրեական օրենսգրքի 133-րդ հոդվածով։

[մինի|Զգուշացում [Ճապոնիայի Okinawa Monorail կայարանում: Ցուցանակի վրա գրված է. «Ձեռք գցելը հանցանք է».]]

Որոշ երկրներում փողոցային սեռական ոտնձգությունները սեքսիստական հայհոյանքների, վիրավորական արտահայտությունների և սեռի վրա հիմնված նվաստացնող մեկնաբանությունների տեսքով պատժվում են օրենքով (օրինակ՝ քրեական հետապնդումը Ֆիլիպիններում՝ «Safe Spaces Act»-ի համաձայն և վարչական տուգանքներ Ֆրանսիայում)։ Աշխատավայրում ոտնձգությունը կարող է անօրինական լինել, երբ այն այնքան հաճախակի է կամ դաժան, որ ստեղծում է թշնամական կամ վիրավորական աշխատանքային միջավայր, կամ երբ հանգեցնում է աշխատանքի հետ կապված անբարենպաստ որոշումների (օրինակ՝ աշխատանքից ազատել կամ իջեցնել ոտնձգության զոհի պաշտոնը, կամ երբ տուժողը որոշում է թողել իր աշխատանքը այդ պատճառով)։ Ոտնձգություն կատարողը կարող է լինել տուժողի ղեկավարը, աշխատակիցը կամ հաճախորդը։ Սեռական ոտնձգությունը (անպարկեշտ արտահայտությունների և գռեհկության, ինչպես նաև ֆիզիկական բռնության տեսքով) աշխատավայրում պարտադիր չէ, որ դրդված լինի ցանկասիրությունից, այլ ավելի շուտ նպատակաուղղված է բավարարելու իշխանության ցանկությունը։

## Ծանոթագրություններ

Կատեգորիա:ԱԽՎ նախագծի հոդվածներ
Կատեգորիա:Աշխատանք
Կատեգորիա:Աշխատանքային իրավունք
Կատեգորիա:Բուլինգ
Կատեգորիա:Բռնություն կանանց նկատմամբ
Կատեգորիա:Հանցագործություններ
Կատեգորիա:Մարդկային վարք
Կատեգորիա:Սեռական բռնություն
Կատեգորիա:Սեռական ոտնձգություններ
Կատեգորիա:Սեռով պայմանավորված բռնություն
Կատեգորիա:Սեքս և հասարակություն
Կատեգորիա:Սեքսոլոգիա
Կալերգիի պլան

**Կալերգիի պլան** (երբեմն *Կուդենհովե-Կալերգիի դավադրությունը*), սպիտակամորթ ազգայնականների ծայրահեղ աջ հակասեմական դավադրության տեսություն, ըստ որի եվրոպական ինտեգրման գաղափարախոսը և ճապոնուհու որդին՝ Ռիխարդ Կալերգին, նախատեսում էր միգրացիայի միջոցով սպիտակամորթ եվրոպացիներին խառնել այլ ցեղերի հետ և համոզել եվրոպական արիստոկրատական շրջանակներին ընդունել այդ ծրագիրը։ Դավադրության այս տեսությունը տարածված է հիմնականում Եվրոպայում և մասամբ Հյուսիսային Ամերիկայում։

## Պատմություն
2005 թվականին ավստրիացի գրող Գերդ Հոնզիկը Կալերգիի ծրագրի մասին համանուն գիրք է գրել։ «Linkiesta» պարբերականի կարծիքով՝ Կալերգիի ծրագիրն իր նշանակությամբ համեմատելի է «Սիոնի իմաստունների արձանագրությունների» հետ։

## Քննադատություն
«Southern Poverty Law Center»-ի տվյալներով՝ Կալերգիի ծրագրի գոյության մասին պնդումը միջոց է եվրոպական մայրցամաքում «սպիտակամորթների ցեղասպանության» գաղափարը տարածելու համար, դրան նպաստում է այն, որ սպիտակամորթ ազգայնականները հաճախ օգտագործում են Ռիչարդ Կալերգիի իսկական, բայց համատեքստից դուրս խոսքերը, որպեսզի հաստատեն դավադրության տեսությունը, ըստ որի Եվրամիության ներգաղթի քաղաքականությունը ծրագրվել էր դեռևս դրա ստեղծման ժամանակ՝ որպես սպիտակ ռասայի ոչնչացման միջոց։ «Hope Not Hate» հակառասիստական կազմակերպությունը նկարագրել է ռասիստական դավադրության տեսությունը, որի համաձայն Ռիչարդ Կալերգին ծրագրում էր փոխել եվրոպական պետությունների ներգաղթային քաղաքականությունն այնպես, որպեսզի իրենց բնակչությունից ստեղծի «մարդկանց առանց ինքնության», որոնց կառավարելու են հրեաները։

## Տես նաև
* Սիրային ջիհադ

## Ծանոթագրություններ

Կատեգորիա:ԱԽՎ նախագծի հոդվածներ
Կատեգորիա:Բազմամշակութայնություն
Կատեգորիա:Բազմառասայական հարաբերություններ
Կատեգորիա:Դավադրության տեսություն
Կատեգորիա:Եվրոպական միություն
Կատեգորիա:Եվրոպայի ժողովրդագրություն
Կատեգորիա:Հակասեմականություն
Կատեգորիա:Մշակութային ձուլում
Կատեգորիա:Նացիզմ
Կատեգորիա:Ռասիզմ
Սեքսթինգ

մինի|Սեքսթինգը սովորաբար ենթադրում է սեռական տեքստային հաղորդագրություններ ուղարկելը
**Սեքսթինգ** (), անձնական լուսանկարների, ինտիմ բովանդակության հաղորդագրությունների ուղարկում հաղորդակցության ժամանակակից միջոցներով՝ բջջային հեռախոսներով, էլեկտրոնային փոստով, համացանցային սոցիալական կայքերով։ Տղամարդու առնանդամի լուսանկարներ ուղարկելը կոչվում է նաև դիքփիք ()։

## Պատմություն
Սահմանումը հայտնվել է 2005 թվականին Նոր Զելանդիայում։ Պատճառը 13-ամյա մի աշակերտուհու գործողությունն էր, որն իր անկեղծ լուսանկարները տեղադրել էր ծանոթությունների կայքում։

## Հետևանքներ
Տորոնտոյի Յորքի համալսարանի պրոֆեսոր Փիթեր Քամինգը կարծում է, որ սեքսթինգը ոչ մի բացասական հետևանք չի ունենում դեռահասների հոգեբանության վրա և սեքսուալությունը ուսումնասիրելու նույն ձևն է, ինչպես, օրինակ, «շշի պտտում» խաղը, բայց սեքսթինգը կարող է սկանդալի կամ ինքնասպանության պատճառ դառնալ, եթե լուսանկարները հրապարակվեն։

## Օրենսդրական կարգավորումներ
Որոշ երկրներում, հատկապես ԱՄՆ-ում և Ավստրալիայում, սեքսթինգը համարվում է քրեական հանցագործություն, եթե ինտիմ լուսանկարները պատկերում են անչափահասի. դա համարվում է մանկական պոռնոգրաֆիա, ընդ որւմ՝ մեղավոր են համարվում և՛ լուսանկարները ուղարկողը, և՛ դրանք ստացողը․ դա դասակարգվում է, համապատասխանաբար, որպես մանկական պոռնոգրաֆիայի արտադրություն և պահպանում։ Բացի այդ, այն անձը, որն ուղարկել է իր մերկ լուսանկարները, կարող է մեղադրվել սեռական ոտնձգության մեջ։

«Sexting» բառը ներառված է Shorter Օքսֆորդի անգլերեն բառարանի 12-րդ հրատարակության մեջ։

## Ծանոթագրություններ

Կատեգորիա:2000-ականներին կազմված բառեր
Կատեգորիա:ԱԽՎ նախագծի հոդվածներ
Կատեգորիա:Անգլերեն բառեր և արտահայտություններ
Կատեգորիա:Էրոտիկա
Կատեգորիա:Համացանցային մշակույթ
Կատեգորիա:Համացանցային տերմինաբանություն
Կատեգորիա:Մարդու սեռականություն
Կատեգորիա:Պոռնոգրաֆիա
Կատեգորիա:Սեքս և հասարակություն
Կատեգորիա:Սեքսոլոգիա
Կատեգորիա:Սեքսուալություն
Սոցիալիստական պետություն

**Սոցիալիստական պետություն**, **սոցիալիստական հանրապետություն** կամ **սոցիալիստական երկիր**, ինքնիշխան պետություն, որի սահմանադրության մեջ նշվում է հավատարմությունը սոցիալիզմին։

Ներկայումս այդ պետություններին և երկրներին են պատկանում Ալժիրը, Բանգլադեշը, Գայանան, Հնդկաստանը, Նեպալը, Նիկարագուան, Շրի Լանկան և Տանզանիան։

Սոցիալիստական պետության գաղափարը բխում է պետական սոցիալիզմի ավելի լայն հասկացությունից, քաղաքական տեսանկյունից, որ բանվոր դասակարգը պետք է օգտագործի պետական իշխանությունը և պետական քաղաքականությունը ՝ սոցիալիզմի սկզբունքների վրա հիմնված տնտեսական համակարգ ստեղծելու համար։ Սոցիալիստական պետությունների մեծ մասը ստեղծվել են քաղաքական կուսակցությունների կողմից, որոնք հավատարիմ են մարքսիզմ-լենինիզմին կամ դրա ազգային տարատեսակներին, ինչպիսիք են մաոիզմը, ստալինիզմը կամ տիտոիզմը։ Սոցիալիստական պետության հայեցակարգը համարվում է ավելորդ կամ անարդյունավետ որոշ դասական, ազատական և ուղղափառ մարքսիստների, ազատական սոցիալիստների և այլ սոցիալիստական քաղաքական մտածողների կողմից, ովքեր ժամանակակից պետությունը համարում են կապիտալիզմի կողմնակի արդյունք։

Սոցիալիստական պետությունը պետք է տարբերվի բազմակուսակցական ազատական ժողովրդավարությունից, որը ղեկավարվում է սոցիալիստական կուսակցության կողմից, որտեղ պետությունը սահմանադրորեն կապված չէ սոցիալիզմի կառուցման հետ։ Նման դեպքերում քաղաքական համակարգը հատուկ նախատեսված չէ սոցիալիզմ կառուցելու համար։ Քաղաքագետները հակված են տարբերակել ավտորիտար սոցիալիստական և ժողովրդավարական սոցիալիստական պետությունները։ Առաջինը պատմականորեն սոցիալիստական ճամբարն էր, իսկ երկրորդը արևմտյան ճամբարի երկրներն էին, որոնք ժողովրդավարական կերպով ղեկավարվում էին սոցիալիստական կուսակցությունների կողմից, ինչպիսիք են Մեծ Բրիտանիան, Ֆրանսիան, Շվեդիան և այլ սոցիալ-դեմոկրատական պետություններ։

## Ծանոթագրություններ

Կատեգորիա:ԱԽՎ նախագծի հոդվածներ
Կատեգորիա:Երկրներ
Կատեգորիա:Կոմունիստական երկրներ
Կատեգորիա:Պետական կառուցվածքներ
Կատեգորիա:Պետական կարգեր
Կատեգորիա:Պետություն
Կատեգորիա:Սոցիալիզմ
Կատեգորիա:Սոցիալիստական երկրներ
Կատեգորիա:Քաղաքականություն
Յոբազ

**Յոբազ,** նվաստացուցիչ թուրքերեն տերմին, որը նշանակում է խտրականություն։

Նա, ով չափազանց կապված է ինչ-որ մտքի, համոզմունքի կամ գաղափարախոսության հետ։ Այն երբեմն օգտագործվում է աշխարհիկ և լիբերալ թուրքերի կողմից կրոնական մոլեռանդների նկատմամբ՝ սովորաբար նրանց կապելով անհանդուրժողականության, կեղծավորության և ատելության հետ։ Նրանք նաև համարվում են որպես անմեղ մուսուլմանների վտանգավոր սադրիչներ՝ «սխալ» իսլամի անունով, ի տարբերություն «ճշմարիտ» իսլամի, որը պետք է սահմանափակվեր անհատների անձնական կյանքով։

Դուք կարող եք բավարարել ձեր հետաքրքրասիրությունը՝ ուսումնասիրելով այն բառերի իմաստները, որոնց հանդիպում եք առօրյա կյանքում կամ որոնց մասին նախկինում չեք լսել, և մանրամասն տեղեկություններ ստանալ բառի մասին։ Այսպիսով, ինչ է նշանակում Յոբազ բառը։ Վերջինս ունի նաև մոլեռանդ բառի իմաստ, որն օգտագործվում է հասարակության մեջ կոպիտ, անուշադիր և համառ մարդկանց վերաբերելու համար։ Ժամանակի ընթացքում օգտագործվել է տարբեր իմաստներով։ Այսպիսով, բառը նշանակում է ծայրահեղ հայացքների և ցանկացած կարծիքի, մտքի կամ կրոնի ըմբռնման հավատարմություն։

Քանի որ մոլեռանդ մտածողություն ունեցող մարդիկ հակված են ճնշում գործադրել ուրիշների վրա, բառարանի այս կետը նույնպես ուղղված է ընթերցողին։ Ավելի ընդհանուր իմաստով գնահատական տալու համար մոլեռանդ բառն օգտագործվում է կոպիտ և անուշադիր մարդկանց վերաբերելու համար։

Թուրքական Քուրբան երաժշտական խումբը 2010 թվականին թողարկել է «Յոբազ» երգը։

## Տես նաև
* Իսլամիզմ
* Աշխարհիկությունը Թուրքիայում

## Ծանոթագրություններ

Կատեգորիա:ԱԽՎ նախագծի հոդվածներ
Կատեգորիա:Իսլամ
Կատեգորիա:Իսլամը Թուրքիայում
Կատեգորիա:Հակաարաբականությունը Թուրքիայում
Կատեգորիա:Մարդկանց նվաստացուցիչ անվանումներ
Ստալկեր (հեռուստասերիալ)

«**Ստալկեր**» (), ամերիկյան հեռուստատեսային սերիալ, գլխավոր դերերում՝ Մեգի Քյուի և Դիլան Մակդերմոտի մասնակցությամբ, Քևին Ուիլյամսոնի կողմից, որը ցուցադրվել է CBS հեռուստաալիքով 2014-2015 թվականների ընթացքում։ Սյուժետի հիմքում խուզարկուներ են, ովքեր զբաղվում են մարդկանց հալածող հանցագործների հետաքննությամբ։ Սերիալի պրեմիերան կայացել է 2014 թվականի հոկտեմբերի 1-ին, հեռուստատեսային քննադատների ծայրաստիճա բացասական կարծիքներով, ովքեր «Ստալկեր»-ը անվանել են հեռուստատեսային պատմության մեջ վատագույն հաղորդումներից մեկը։ Մեկ եթերաշրջանից հետո, 2015 թվականին ալիքը փակեց սերիալի ցուցադրությունը։

## Արտադրություն
CBS-ը կանաչ լույս է վառել 2014 թվականի հունվարի 28-ին Քևին Ուիլյամսոնի կողմից արտադրված պիլոտային սերիայի վրա։ Փետրվարի 18-ին Լիզ Ֆրիդլենդերը ստանձնել է պիլոտային սերիայի ռեժիսորի պաշտոնը։ Փետրվարից սկսվել է նաև կանոնավոր դերերի քասթինգը։ Փետրվարի 28-ին Դիլան Մակդերմոտը նկարահանվել է գլխավոր տղամարդու դերում, իսկ մարտի 19-ին հայտարարվել է, որ Մեգի Քյուն ստանձնել է պիլոտային սերիայի գլխավոր դերը։ Մինչդեռ Մարիանա Կլավենոն մարտի 6-ին ստացել է երկրորդ պլանի կանացի դեր, իսկ Ռասուկ Վիկտորը մարտի 20-ին ստացել է համանման տղամարդու դեր։

2014 թվականի մայիսի 9-ին CBS-ը պատվիրել է հեռարձակել սերիալի առաջին եթերաշրջանը 2014-2015 հեռուստասեզոնի ընթացքում։ Հոկտեմբերի 27-ին ալիքը պատվիրել է լրացուցիչ սերիաներ՝ մինչև ստանդարտ տասներեքը։

## Դերասաններ և կերպարներ
### Հիմնական կազմ
* Մեգի Քյու-*Լեյտենանտ Բեթ Դևիս*
* Դիլան Մակդերմոտ-*դետեկտիվ Ջեք Լարսեն*
* Մարիանա Կլավենո- *դետեկտիվ Ջենիս Լոուրենս*
* Ռասուկ Վիկտոր-*դետեկտիվ Բեն Կոլդուել*
* Էլիզաբեթ Ռյոմ-*շրջանային դատախազի տեղակալ Ամանդա Թեյթ*

### Երկրորդական կազմ
*Տարա Սամերս-*Թրեյսի Ռայթը, Բեթի լավագույն ընկերը*
*Էրիկ Սթոքլին-*Փերի Ուայթլի/«Բրոդի»*
*Գեբրիել Բեյթման-*Իթան Թեյլորը՝ Ամանդայի և Ջեքի որդին*
*Ուորեն Քոուլ-*Տրենթ Ուիլքս, Ամանդայի զուգընկերոջ և ոստիկանության դետեկտիվ*
*Չելսի Հարիս-*Բելլ*
*Էյոն Բեյլի- *Ռեյ*
*Միրա Սորվինո-*Վիկի Գրեգ*

## Սերիաներ

## Ծանոթագրություններ

## Արտաքին Հղումներ
* 

Կատեգորիա:2014 հեռուստասերիալներ
Կատեգորիա:ԱԽՎ նախագծի հոդվածներ
Կատեգորիա:Ամերիկյան հեռուստասերիալներ
Կատեգորիա:Ամերիկյան քրեական հեռուստասերիալներ
Կատեգորիա:Անգլերեն հեռուստասերիալներ
Կատեգորիա:Դրամա հեռուստասերիալներ
Կատեգորիա:Քրեական հեռուստասերիալներ
Ահարոն (սատանայի որդի)

մինի|Ահարոն, սատանայի որդի
**Ահարոն**, *սատանայի որդի,* անուն է, որը տրվել է անգլիացի հրեայի հակասեմական ծաղրանկարին, որը հայտնվել է Էսսեքս կոմսության 1277 թվականի փաստաթղթում։ Փաստաթուղթը վերաբերում է այն տուգանքներին, որոնք սահմանվել են որոշ հրեաների և քրիստոնյաների նկատմամբ, ովքեր հետապնդել են եղնիկին այն բանից հետո, երբ նա փախել է իրեն հետապնդող շներից Կոլչեսթեր քաղաքի մոտակայքում, ինչը ժամանակի անտառային օրենսդրության խախտում էր։ Սակայն մի հրեա, որը ենթադրաբար խուսափել է ձերբակալությունից, ծաղրանկարի առարկա է դարձել։

Ծաղրանկարը Անգլիայում հրեայի ամենավաղ թվագրված դիմանկարն է։ Նա իր արտաքին հագուստի վրա կրում է դեղին կրծքանշան (օրենքի տախտակներով)։

13-րդ դարի հասարակության մեջ հրեաների այս պատկերը «ամոթի նշանի» ամենավաղ անգլերեն պատկերներից մեկն է՝ դեղին տաֆտայի մի կտոր, որի երկարությունը վեց մատ է, իսկ լայնությունը՝ երեք, փորագրված է ցուցանակի տեսքով, որի վրա գրված են տասը պատվիրանները։ Այս նկարը ցույց է տալիս, թե ինչպես են հրեաները միմյանց հետ շփվում։ Նշանը հիմնադրվել է 1215 թվականի պապական Լատերանի տաճարում։ 1275 թվականին հրեականության մասին օրենքի ընդունումից հետո այն պետք է կրեր Անգլիայում յոթ տարեկանից բարձր յուրաքանչյուր հրեա։ Դա միջնադարյան դեղին աստղի պես մի բան էր։

## Ծանոթագրություններ

### Արտաքին հղումներ
* Joseph Jacobs, *Jewish Ideals and Other Essays*, Macmillan, 1896 (pp.&nbsp;229–233)
* Walter Rye, *History of Norfolk*, 1887 (p.&nbsp;52)
* J. Richard Green, *[[A Short History of the English People]]*, 1892, Illustrated edition (i.393)

Կատեգորիա:1277
Կատեգորիա:ԱԽՎ նախագծի հոդվածներ
Կատեգորիա:Ծաղրանկար
Սոցիալիստական ֆեմինիզմ

**Սոցիալիստական ֆեմինիզմ**, ֆեմինիզմի ուղղություն, որն ուղղված է կանանց կյանքի ինչպես հանրային, այնպես էլ մասնավոր կողմերին և պնդում է, որ անհավասարությունը կարող է հաղթահարվել միայն կանանց ճնշման մշակութային և տնտեսական աղբյուրների դեմ միջոցներ ձեռնարկելով։ Սոցիալիստական ֆեմինիզմը միավորում է կանանց ճնշումը շահագործման, ճնշման և աշխատանքի մարքսիստական գաղափարների հետ։ Սոցիալիստական ֆեմինիզմը կանանց տեսնում է որպես ճնշման ենթարկված՝ աշխատավայրում և առօրյա կյանքում նրանց անհավասար դիրքի պատճառով։ Մարմնավաճառությունը, կենցաղային աշխատանքը, երեխաների խնամքը և ամուսնությունը այս հոսանքի կողմնակիցների կողմից դիտվում են որպես հայրիշխանական համակարգի կողմից կանանց շահագործման եղանակներ։ Սոցիալիստական ֆեմինիզմն իր ուշադրությունը կենտրոնացնում է լայն փոփոխությունների վրա, որոնք ամբողջությամբ ազդում են հասարակության վրա։ Սոցիալիստական ֆեմինիզմի կողմնակիցները տեսնում են թիմային աշխատանքի անհրաժեշտություն ոչ միայն տղամարդկանց, այլև բոլոր մյուս խմբերի հետ, որոնք, ինչպես կանայք, շահագործվում են կապիտալիստական համակարգի շրջանակներում։

Սոցիալիստ ֆեմինիստները մերժում են արմատական ֆեմինիզմի հիմնական պահանջները, որոնք պնդում են, որ հայրիշխանությունը կանանց ճնշման միակ կամ հիմնական աղբյուրն է։

Որոշ սոցիալիստ ֆեմինիստներ պարզամիտ են համարում այն տեսակետը, որ գենդերային ճնշումը ենթակա է դասակարգային ճնշմանը, ուստի սոցիալիստական ֆեմինիզմի ջատագովների ջանքերի մեծ մասն ուղղված է գենդերային երևույթները դասակարգային երևույթներից առանձնացնելուն։

## Տես նաև
* Անարխա-ֆեմինիզմ

## Ծանոթագրություններ

Կատեգորիա:Սոցիալիզմ
Կատեգորիա:Ֆեմինիզմ
Կատեգորիա:Սոցիալիզմի տեսակներ
Կատեգորիա:Կանայք
Կատեգորիա:Մարքսիզմ
Կատեգորիա:ԱԽՎ նախագծի հոդվածներ